
করণীয়? 
প্রশ্নঃ 


কাউকে যদি মৃত্যু বা অঙ্জহানির ভয় দেখিয়ে কুরআন শরীফ পদদলিত 
করতে বাধ্য করা হয় এবং সে মৃত্যু বা অঙ্গহানির ভয়ে তা করে, কিন্তু 
অন্তরে তার ঈমান পরিপূর্ণ থাকে, এমতাবস্থায় উক্ত ব্যক্তির জন্য জীবন 
দিয়ে দেয়াই উত্তম? না অন্তরে ঈমান রেখে কুরআন শরীফ পদদলিত 
করা উত্তম? 


উত্তরঃ 
se dln Ala os 
কুরআনে কারীম পদদলিত করা এমন একটি জঘন্য কাজ, যা মানুষকে 
ঈমানের সীমানা থেকে বের করে দেয়। 
ইমাম নববী (রহ) (৬৭৬ হি.) বলেন 

“উম্মাহর সকলে একমত যে,কুরআনে কারীমকে তাজিম করা 


আবশ্যক।*** উন্মাহর সকলে এতেও একমত যে,যে ব্যক্তি 
কুরআন,কুরআনের কিছু অংশ বা মুসহাফকে হেয় প্রতিপন্ন করবে 

অথবা মুসহাফকে ময়লার ভাগাড়ে নিক্ষেপ করবে, ... সে কাফের হয়ে 

যাবে।” -_আলমাজমু শারহুল মুহাযযাব: ২/১৭০ 

ইবনে নুজাইম (রহ) (৯৭০ হি.) বলেন, 

তি 

“অবমাননা করে কুরআনে কারীমের উপর পা রাখলে কাফের হয়ে 

যাবে।” _আলবাশবাহ ওয়াননাজায়ির: ১৬০ 

তবে কেউ যদি মৃত্যু বা অঙ্গহানির ভয় দেখিয়ে কাউকে এমন কাজ 

করতে বাধ্য করে, তাহলে দুটি শর্ত সাপেক্ষে অন্তরে ঈমান ও কুরআনে 

কারীমের সন্মান বজায় রেখে বাহ্যিক কুফরি আচরণটি করার অনুমতি 

আছে। শৰ্ত দুটি হচ্ছে: 

১. বাধ্যকারী তা বাস্তবায়নে সক্ষম হওয়া। সুতরাং বাধ্যকারী যদি সংশ্লিষ্ট 

ব্যক্তির অঙ্গহানি বা তাকে হত্যা করায় সক্ষম না হয়, তাহলে ত 

হুমকিতে অন্তরে ঈমান রেখেও কুরআনে কারীমের সঙ্গে কুফরি 

আচরণটি করা যাবে না। 

২. তা থেকে বাঁচার অন্য কোনো উপায় না থাকতে হবে। সুতরাং এই 

পরিস্থিতি থেকে উত্তরণের যদি অন্য কোনো উপায় থাকে, তাহলেও 

কুরআনে কারীমের অবমাননা করা যাবে না। 

তবে সর্বাবস্থায় উত্তম হল,নিজের জীবনের চেয়ে কুরআনে কারীমের 

সন্মানকে প্রাধান্য দেয়া এবং জীবন দিয়ে হলেও কুরআনে কারীমের 

সন্মান অক্ষুণ্ন রাখা। 

ইমাম যাইলায়ি (রহ) (৭৪৩ হি.) বলেন 

“জবরদস্তি সংক্রান্ত মাসআলাগুলো তিন প্রকারে বিভক্ত: 

(তন্মধ্যে) এক প্রকার হচ্ছে, যে জিনিসটি করতে বাধ্য করা হচ্ছে তা 

করার সুযোগ আছে, তবে আজীমত (উত্তমতর দিক) হলো বিরত 

থাকা। এগুলো হচ্ছে মুখে কুফরি কালিমা উচ্চারণ করা, রাসূল 
আলাইহিস সালাতু ওয়াসসালামকে গালি দেয়া কিংবা অন্য কোনো 
কুফরি বা দ্বীনের অবমাননা। জবরদস্তির কারণে তাতে লিপ্ত হলে তাকে 
পাকড়াও করা হবে না। তবে যদি ধৈর্যধারণ করে তা থেকে বিরত থাকে, 


ফলে তাকে হত্যা করে দেয়া হয়, তাহলে সাওয়াবপ্রাপ্ত হবে।” - 
তাবয়িনুল হাকায়েক: ৫/১৮৫ 
কাসানি (রহ) (৫৮৭ হি.) বলেন 

“এ ধরনের ক্ষেত্রে কুফরি কাজটি করার চেয়ে বিরত থাকা উত্তম। 
এমনকি যদি সে বিরত থাকে এবং এ কারণে তাকে হত্যা করে দেয়া হয়, 


তাহলে সওয়াবপ্রাপ্ত হবে। কারণ, সে তার জীবন আল্লাহর রাস্তায় 
উৎসর্গ করেছে। তাই আশা করা যায় সে জীবন দিয়ে জিহাদকারী 


মুজাহিদদের মতো সওয়াব পাবে।” -বাদায়িউস সানায়ি: ৭/১৭৬ 
ইবনে আবিদিন শামী (রহ) (১২৫২ হি.) বলেন, 

“ধৈর্যধারণ করে নিহত হলে শহীদের সাওয়াব পাবে। বর্ণিত আছে, 
খুবাইব (রা) ও আন্মার (রা) এ ধরনের জবরদস্তির শিকার হয়েছিলেন। 
তখন খুবাইব (রা) বিরত থাকেন, ফলে তাঁকে হত্যা করা হয়। রাসূল 
সাল্লাল্লাহু আলাইহি ওয়াসাল্লাম তাঁকে সায়্যিদুশ শুহাদা তথা শ্রেষ্ঠ শহীদ 


আখ্যা দেন।...” _রদ্দুল মুহতার: ৬/১৩৫ 

আবু মুহাম্মাদ আব্দুল্লাহ আলমাহদি (উফিয়া আনহু) 
২৫-০৩-১৪৪৪ হি. 

